./data/phi2331/phi011/phi2331.phi011.perseus-lat2.xml
David Magie
quod  quidem illi odium militare concitavit dicebat enim posse fieri, ut sarcinae militares in potestatem hostium venirent, nec se barbarae nationes argento nostro gloriosiores facerent, cum alia minusapta hosticam viderentur ad gloriam, idem iussit vinum in expeditione neminem bibere, sed acetouniversos esse contentos, idem pistores sequi expeditionem prohibuit, bucellato iubens milites etomnes contentos esse  idem ob unius gallinacei direptionem decem commanipulones, qui raptum ab uno comederant, securi percuti iussit; et fecisset, nisi ab omni exercitu prope usque ad metum seditionisesset rogatus, et cum pepercisset, iussit ut denorum gallinaceorum pretia provinciali redderent decem, qui simul furto convixerant, addito eo ut tota in expeditione in commanipulatione nemo focum faceret, ne umquam recens coctum cibum sumerent, sed pane ac frigida vescerentur, adpositis speculatoribus,qui id curarent  idem iussit, ne zona milites ad bellum ituri aureos vel argenteos nummos portarent, sed publice commendarent, recepturi post proeliaquod dederant, addens liberis eorum et uxoribus heredibus certe reddendum, cuivenisset, ne ad hostes aliquid praedae perveniret, si quid forte adversifortuna fecisset, sed haec omnia, ut se habuerat Commodi temporum dissolutio, adversa eidem fuere,denique etiamsi nemo fuit, qui suis temporibus dux severior videretur, ad perniciemilli magis vivoquam mortuo, ubi et invidia et odium deposita erant, talia exempla valuerunt